**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 525**

от заседание на Общинския съвет,

проведено на 29.07.2021 г., Прот. № 32

**ОТНОСНО:** Приемане на Годишен финансов отчет за 2020 г., Годишен доклад за дейността през 2020 г. на „Център за управление на отпадъци“ ЕООД, ЕИК 204704655, разпределение на печалбата и освобождаване на управителя от отговорност

На основание чл. 21, ал. 1, т. 23 и ал. 2 от Закона за местното самоуправление и местната администрация (ЗМСМА), чл. 137, ал. 1, т. 3 и т. 5, във връзка с чл. 147, ал. 2 от Търговския закон (ТЗ), чл. 38 от Закона за счетоводството (ЗСч), чл. 25, ал. 1, т. 3, т. 4 и т. 6 от Наредбата за реда за учредяване и упражняване правата на Общината в публични предприятия и търговски дружества с общинско участие в капитала, граждански дружества по Закона за задълженията и договорите и сдружения по Закона за юридическите лица с нестопанска цел, чл. 8, ал. 2, т. „б“ и т. „з“ от Учредителен акт на „Център за управление на отпадъци” ЕООД, докладна записка (№ 08-00-1180/14.07. 2021 г.) от дирекция „Управление на собствеността и стопански дейности“ и предложение с Вх. № 985/15.07.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

1. Приема Годишния финансов отчет за 2020 г. на „Център за управление на отпадъци“ ЕООД, ЕИК 204704655.

2. Приема Годишния доклад за дейността през 2020 г. на „Център за управление на отпадъци“ ЕООД, ЕИК 204704655.

3. Възлага на управителя на „Център за управление на отпадъци“ ЕООД, ЕИК 204704655 да предприеме необходимите действия по обявяване на Годишния финансов отчет за 2020 г. на дружеството, съгласно предвидения законов ред.

4. Поради реализирана загуба от дейността на „Център за управление на отпадъци“ ЕООД, ЕИК 204704655 за финансовата 2020 г. в размер на 32 396,70 лв. (тридесет и две хиляди триста деветдесет и шест лева, седемдесет стотинки), печалба не се разпределя.

5. Освобождава от отговорност Милена Цоловска за дейността ѝ през 2020 г. като управител на „Център за управление на отпадъци“ ЕООД, ЕИК 204704655.

**МОТИВИ:** С докладна записка до Кмета на община Свищов (№ 08-00-1180/14.07.2021 г.) от дирекция „Управление на собствеността и стопански дейности“ е сведена информация относно постъпило писмо от управителя на „Център за управление на отпадъци“ ЕООД, с което е представен годишен финансов отчет на дружеството към 31 декември 2020 г. със съставни части, както следва:

* Счетоводен баланс към 31.12.2020 г.;
* Отчет за приходите и разходите към 31.12.2020 г.;
* Отчет за паричния поток за 2020 г.;
* Отчет за собствения капитал към 31.12.2020 г.;
* Годишен доклад за дейността на дружеството за 2020 г.

С оглед на факта, че едноличен собственик на капитала на „Център за управление на отпадъци“ ЕООД е Община Свищов, на основание чл. 137, ал. 1, т. 3 и т. 5, във връзка с чл. 147, ал. 2 от Търговския закон и чл. 25, ал. 1, т. 3, т. 4 и т. 6 от Наредбата за реда за учредяване и упражняване правата на Общината в публични предприятия и търговски дружества с общинско участие в капитала, граждански дружества по Закона за задълженията и договорите и сдружения по Закона за юридическите лица с нестопанска цел, във връзка с чл. 8, ал. 2, т. „б“ и т. „з“ от Учредителен акт на „Център за управление на отпадъци“ ЕООД, Общински съвет – Свищов следва да вземе решение за приемане на Годишен финансов отчет за 2020 г., Годишен доклад за дейността през 2020 г. на „Център за управление на отпадъци“ ЕООД, ЕИК 204704655, разпределение на печалбата и освобождаване на управителя от отговорност.

Видно от представените финансови документи, за отчетната 2020 г. „Център за управление на отпадъци“ ЕООД реализира финансов резултат „загуба“ в размер на 32 396,70 лв. (тридесет и две хиляди триста деветдесет и шест лева, седемдесет стотинки), при наличие на несъбрани вземания от клиенти и доставчици.

В допълнение, съгласно чл. 16 от ЗСч, органите на управление на предприятието отговарят както за съставянето, своевременното изготвяне и съдържанието, така и за публикуването на финансовите отчети. Предпоставка за самото публикуване е изпълнението на разпоредбата на чл. 38 от ЗСч – предприятието следва да публикува годишния си финансов отчет, след приемането му от компетентния орган.

В заседанието участват 28 общински съветници.

Гласували “За” – 21, “Против” – 3 и “Въздържали се” – 3. Не участва – 1.

ПРЕДСЕДАТЕЛ НА ОбС: …/п/ …

 /д-р Кристиян Кирилов/

Вярно при ОбС: …………………

 /Л. Миронова/